
ΤΕΥΧΟΣ ΔΕΥΤΕΡΟ 


Αρ. Φύλλου 1023 


1 Οκτωβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Πρακτική άσκηση φοιτητών του Αριστοτελείου Πανεπι¬ 
στημίου Θεσσαλονίκης . 1 

Αναμόρφωση και τροποποίηση του άρθρου 22 του Κώ¬ 
δικα Τροφίμων, κατάργηση του άρθρου 23 του Κώ¬ 
δικα Τροφίμων, τροποποίηση της παραγράφου 1 
του άρθρου 28 του Κώδικα Τροφίμων . 2 

Διορισμός μελών Τεχνικού Συμβουλίου Ιονίου Πανεπι¬ 
στημίου . 3 

Κήρυξη δένδρων ως διατηρητέων μνημείων της φύ- 
σεως . 4 

Κήρυξη δένδρων ως διατηρητέων μνημείων της (ρύ¬ 
σεως . 5 

Κήρυξη δένδρων ως διατηρητέων μνημείων της (ρύ¬ 
σεως . 6 

Κήρυξη δένδρων ως διατηρητέων μνημείων της (ρύ¬ 
σεως . 7 

Σύσταση επιτροπής γνωμοδότησης για την ιδιότητα του 
αγρότη, νέου αγρότη, νεοεισερχόμενου νέου στον 
αγροτικό τομέα του εργάτη γης σε εφαρμογή του 
Νόμου 2520/1997 . 8 

Τροποποίηση της απόφασης συγκρότησης Γνωμοδοτι- 
κού Συμβουλίου Εγγειοβελτιωτικών Έργων . 9 


Διορθώσεις σφαλμάτων 


Διόρθωση σφάλματος στη 2411.9/12/98/29.7.98 
ΚΥΑ του Υπουργού Εμπορικής Ναυτιλίας και του 
Υφυπουργού Οικονομικών .10 

Διόρθωση σφάλματος στη 2411.9/11 /98/29.7.98 
ΚΥΑ του Υπουργού Εμπορικής Ναυτιλίας και του 
Υφυπουργού Οικονομικών .11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2053721/5785/0222 (1) 

Πρακτική άσκηση φοιτητών του Αριστοτελείου Πανεπι¬ 
στημίου Θεσσαλονίκης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 25 του Ν. 1474/84 «Τροποποίηση του 
ιδρυτικού νόμου του Γεωτεχνικού Επιμελητηρίου της Ελ¬ 
λάδας» (Α’ 128). 

2. Του άρθρου 11 παρ. 4 του Ν. 2327/95 «Εθνικό Συμ¬ 
βούλιο Παιδείας, ρυθμίσεις θεμάτων έρευνας παιδείας και 
μετεκπαίδευσης, εκπαιδευτικών και άλλες διατάξεις» (Α’ 
153). 

3. Του άρθρου 29α του Ν. 1558/86 (Α’ 137), όπως συ¬ 
μπληρώθηκε με το άρθρο 27 του Ν. 2081/92 (Α’ 154) και 
τροποποιήθηκε με την παρ. 2α του άρθρου 1 του Ν. 
2469/97 (Α’ 38). 

4. Του άρθρου 22 παρ. 3 του Ν. 2362/95 (Α’ 247) «Περί 
Δημοσίου Λογιστικού, ελέγχου των δαπανών του Κράτους 
και άλλες διατάξεις». 

5. Την αρ. 1107147/1239/0006Α/4.1.96 απόφασης 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών» (Β' 922). 

6. Την αριθ. ΔΙΔΚ/Φ.1/20199 (ΦΕΚ 801/τ.Β75.9.97) 
«Ανάθεση αρμοδιοτήτων με την ανωτέρω κοινή απόφαση 
του Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης, στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
όπως τροποποιήθηκε με την όμοια ΔΙΔΚ/Φ. 1/23470/ 
20.10.1997 (ΦΕΚ 924/τ.Β’). 

7. Την αρ. 27788/305/87 (Β’ 213) υπουργική απόφαση 
«Καθορισμός του ύψους της κατά μήνα αποζημίωσης των 
φοιτητών τμημάτων ΑΕΙ, οι οποίοι πραγματοποιούν 
άσκηση στο επάγγελμα». 

8. Το αρ. 1521/11.5.98 έγγραφο του Αριστοτελείου 
Πανεπιστημίου Θεσσαλονίκης. 

9. Το γεγονός ότι από τις διατάξεις της απόφασης αυτής 
προκαλείται εφάπαξ δαπάνη ύψους (6.000.000) δραχ¬ 
μών, η οποία θα βαρύνει τον προϋπολογισμό του Αριστο- 

τελείου Πανεπιστημίου Θεσσαλονίκης οικονομικού έτους 
1998 (ΚΑ 4121 ΣΤ5), αποφασίζουμε: 

1. Ορίζουμε σε τριακόσιους (300) συνολικά τους φοιτη¬ 
τές του 6ου και 8ου εξαμήνου του Τμήματος Δασολογίας 
και Φυσικού Περιβάλλοντος του Αριστοτελείου Πανεπι¬ 
στημίου Θεσσαλονίκης, οι οποίοι θα πραγματοποιήσουν 
πρακτική άσκηση το καλοκαίρι του 1998 ως ακολού¬ 
θως: 

- Εκατό (100) φοιτητές του 6ου εξαμήνου στο Πανεπι¬ 
στημιακό Δάσος Περτουλίου - Τρικάλων. 

- Εκατό (100) φοιτητές του 8ου εξαμήνου στο Πανεπι¬ 
στημιακό Δάσος Περτουλίου - Τρικάλων. 

- Εκατό (100) φοιτητές του 8ου εξαμήνου σε Δασικές 
Υπηρεσίες - Δασαρχεία. 

2. Ο χρόνος της πρακτικής άσκησης των φοιτητών ορί¬ 
ζεται σε ένα (1) μήνα, η δε μηνιαία αποζημίωση ανέρχεται 
στο ποσό των είκοσι χιλιάδων (20.000) δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 1998 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΠΑΙΔΕΙΑΣ » ΘΡΗΣΚΕΥΜΑΤΩΝ 

ΔΗΜ. ΠΑΠΑΔΗΜΑΣ ΓΗΡ. ΑΡΣΕΝΗΣ 

-♦- 

Αριθ. 232/98 

Αναμόρφωση και τροποποίηση του άρθρου 22 του Κώδικα 
Τροφίμων, κατάργηση του άρθρου 23 του Κώδικα Τρο¬ 
φίμων, τροποποίηση της παραγράφου 1 του άρθρου 28 
του Κώδικα Τροφίμων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

α. Το έγγραφο της Διεύθυνσης Πρώτων Υλών και Βιομη¬ 
χανικών Προϊόντων του Γενικού Χημείου του Κράτους 
αριθ. 3002665/236/98. 

β. Το εδάφιο δ της παρ. 8 του άρθρου 6 του Νόμου 
4328/1929 (ΦΕΚ 272/Α71929) «Περί συστάσεως του 
Γενικού Χημείου του Κράτους», όπως αντικαταστάθηκε 
από την παράγραφο 6 του άρθρου 11 του Νόμου 2343/ 
95, (ΦΕΚ 211/Α711.10.1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (ΦΕΚ 391/Α / 
1929). 

δ. Το άρθρο 1 του Νόμου 115/1975 «Περί τροποποιή- 
σεως διατάξεων τινων του Ν. 4328/1929» (ΦΕΚ 172/Α / 
1975). 

ε. Το άρθρο 10 του Π.Δ. 48/96 (ΦΕΚ 44/Α796) το 
οποίο εκδόθηκε σε συμμόρφωση προς την Οδηγία 94/ 
10/ΕΚ του Ευρ. Κοινοβουλίου και του συμβουλίου, που 
τροποποίησε την Οδηγία 83/189/ΕΟΚ για την καθιέρωση 
μιας διαδικασίας πληροφόρησης στον τομέα των προτύ¬ 
πων και τεχνικών κανονισμών. 

στ. Την απόφαση 1078204/927/0006Α/6.8.1992 «Πε¬ 
ριορισμός Συλλογικών Οργάνων του Υπουργείου Οικονο¬ 
μικών» των Υπουργών Προεδρίας και Οικονομικών» (ΦΕΚ 
517/Β/1992). 

ζ. Την υπ’ αριθ. 1107147/1239/0006Α/4.10.1996 


κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (ΦΕΚ 922/Β7 
19 96). 

η. Τις διατάξεις του άρθρου 29Α του Ν. 1558/1985 
(137 Α’) όπως το άρθρο αυτό προστέθηκε με το άρθρο 27 
του Ν. 2081/1992 (154 Α’) και αντικαταστάθηκε από το 
άρθρο 1 παρ. 2α του Ν. 2469/1997 (38 Α') και το γεγονός 
ότι από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

I. Εγκρίνουμε την απόφαση αριθμ. 232/1998 του Ανω¬ 
τάτου Χημικού Συμβουλίου, η οποία ελήφθη κατά τη συνε¬ 
δρίαση της 16.6.1998 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε: 

Α. Την αναμόρφωση και τροποποίηση του άρθρου 22 
του Κώδικα Τροφίμων. 

Β. Την κατάργηση του άρθρου 23 του Κώδικα Τροφί¬ 
μων. 

Γ. Την τροποποίηση της παραγράφου 1 του άρθρου 28 
του Κώδικα Τροφίμων, ως εξής: 

Α. Άρθρο 22 
Μέταλλα και Κράματα 

1. Στις διατάξεις του παρόντος άρθρου υπόκεινται τα 
μέταλλα και κράματα από τα οποία κατασκευάζονται υλικά 
και αντικείμενα, τα οποία προορίζονται να έλθουν ή έρχο¬ 
νται σε επαφή με τρόφιμα και ποτά, κατά την προετοιμα¬ 
σία, παρασκευή, μεταφορά, αποθήκευση και συσκευασία 
τους. 

2. Τα υλικά αυτά πρέπει να πληρούν και τους όρους του 
άρθρου 21 του παρόντος Κώδικα. 

3. Στο παρόν άρθρο καθρίζονται ρητά οι επεξεργασίες 
που επιτρέπονται να υποστούν τα μέταλλα και κρά¬ 
ματα. 

4. Απαγορεύεται η χρήση μεταλλικών υλικών και αντι¬ 
κειμένων σε επαφή με τρόφιμα και ποτά: 

α. Όταν παρουσιάζουν αποφλοιώσεις ή/και άλλες εμ¬ 
φανείς αλλοιώσεις. 

β. Όταν τα τρόφιμα είναι ισχυρώς όξινα (ρΗ μικρότερο 
από 2) ή συντηρούνται με ξύδι, άλμη ή άλας, με την επιφύ¬ 
λαξη της ενότητας Ε σημείο 5. 

γ. Όταν έχουν υποστεί επεξεργασίες άλλες από αυτές 
που ρητά αναφέρονται στο παρόν άρθρο. 

δ. Όταν περιέχουν μόλυβδο σε περιεκτικότητα μεγαλύ¬ 
τερη από 0,5% εκτός εάν άλλως ορίζεται στο παρόν άρ¬ 
θρο. 

ε. Όταν περιέχουν αρσενικό σε περιεκτικότητα μεγα¬ 
λύτερη από 0,05% εκτός εν άλλως ορίζεται στο παρόν άρ¬ 
θρο. 

στ. Όταν περιέχουν κάδμιο σε περιεκτικότητα μεγαλύ¬ 
τερη από 0,05% εκτός εάν άλλως ορίζεται στο παρόν άρ¬ 
θρο. 

5. Τα επίπεδα συγκέντρωσης βαρέων μετάλλων του πα¬ 
ρόντος άρθρου ισχύουν με την επιφύλαξη των διατάξεων 
του άρθρου 11 της οδηγίας 94/62/ΕΚ «για τις συσκευα- 
σίες και τα απορρίμματα συσκευασίας». 

6. Εξαιρούνται και μπορούν να διατεθούν στην Ελλάδα 
μεταλλικά υλικά και αντικείμενα, όπως αυτά ορίζονται 
κατά περίπτωση στις διατάξεις του παρόντος άρθρου και 

για χρήσεις που αυτό προβλέπει, τα οποία έχουν κατα¬ 
σκευαστεί και διατεθεί στην αγορά νομίμως σε άλλα κράτη 
μέλη της Κοινότητας ή και καταγωγής χωρών ΕΖΕΣ που 
είναι συμβαλλόμενα μέρη στη συμφωνία ΕΟΧ και τα οποία 
πληρούν τους όρους που ισχύουν σε κάθε χώρα κατα¬ 
σκευής και διακίνησής τους και απαρεγκλίτως τους όρους 
της παραγράφου 4 (α, β, δ, ε και στ) του παρόντος. 

Α. Αλουμίνιο - Κράματα Αλουμινίου* 

I . Ορισμοί 

1. Ως αλουμίνιο ορίζεται το μέταλλο που περιέχει του¬ 
λάχιστον 99% κατά μάζα αργίλιο, υπό τον όρο ότι κάθε 
άλλο 

στοιχείο δεν υπερβαίνει τα όρια που αναφέρονται στον 
παρακάτω πίνακα. 

ΠΙΝΑΚΑΣ 1: 

Αλουμίνιο - Άλλα στοιχεία 


Στοιχεία 

Μέγιοτη περιεκτικότητα % κατά 
μάζα 

Σίδηρος + Πυρίτιο 

1.0 

Χαλκός 

0,10 (εάν 0 γ και/ή Μη > 0,05) 


0,20 (εάν 0γ < 0,05 και Μη < 0,05) 

Αλλα στοιχεία* 1 ) έκαστο 

0,10 

(ή Άλλα στοιχεία είναι π.χ. Ογ, Μς, Μπ, Νΐ, Ζπ. 


2. Ως κράματα αλουμινίου ορίζονται οι μεταλλικές ύλες 
στις οποίες το αργίλιο υπερτερεί κατά μάζα από κάθε ένα 
από τα άλλα στοιχεία υπό τον όρο ότι: 

α. Η περιεκτικότητα κατά μάζα, τουλάχιστον ενός από 
τα άλλα στοιχεία, ή ο σίδηρος μαζί με το πυρίτιο αθροι¬ 
στικά, υπερβαίνει τα όρια που αναφέρονται στον ΠΙΝΑΚΑ 
1, ή 

β. Η ολική κατά μάζα περιεκτικότητα των άλλων στοι¬ 
χείων υπερβαίνει το 1,0%. 

3. Ως χυτό αλουμίνιο ορίζεται το προϊόν που βρίσκεται 
στην τελική ή σχεδόν τελική μορφή, μετά από στερεοποί¬ 
ηση του μετάλλου ή κράματος σε καλούπι. 

4. Ως επεξεργασμένο (νΥΓουρΙιί) αλουμίνιο ορίζεται το 
προϊόν θερμής ή/και ψυχρής κατεργασίας, όπως: η εξέ- 
λαση, η σφυρηλάτηση, η έλαση εν θερμώ, η έλαση εν ψυ- 
χρώ, ή ο εφελκυσμός. 

Οι κατεργασίες γίνονται κάθε μία χωριστά ή σε συνδυα¬ 
σμό μεταξύ τους. 

II. Μέγιστη περιεκτικότητα άλλων στοιχείων στα είδη 
αλουμινίου που προορίζονται να έλθουν σε επαφή με τρό¬ 
φιμα και ποτά. 

1. Επεξεργασμένο αλουμίνιο. 

Η περιεκτικότητα κατά μάζα των άλλων στοιχείων που 
υπάρχουν στο επεξεργασμένο αλουμίνιο δεν πρέπει να 
υπερβαίνει τα παρακάτω όρια: 

- Σίδηρος + πυρίτιο < 1,0%. 

- Χρώμιο, μαγνήσιο, μαγγάνιο, νικέλιο, ψευδάργυρος, 
τιτάνιο, κασσίτερος < 0,10% έκαστο. 

-Χαλκός < 0,10%*. 

* Ο χαλκός επιτρέπεται σε αναλογία μεγαλύτερη του 
0,10% αλλά όχι πιο πάνω από 0,20% κατά μάζα υπό την 
προϋπόθεση ότι ούτε η περιεκτικότητα σε χρώμιο ούτε η 


* Σύμφωνα με τα Πρότυπα ΕΛΟΤ 601/602. 


περιεκτικότητα σε μαγγάνιο θα υπερβαίνουν το 0,05% 
κατά μάζα. 

- Άλλα στοιχεία < 0,05% έκαστο. 

2. Επεξεργασμένα κράματα αλουμινίου. 

Η περιεκτικότητα κατά μάζα των στοιχείων, που προστί¬ 
θενται στο αλουμίνιο για να παραχθούν τα επεξεργασμένα 
κράμτα αλουμινίου ή που είναι παρόντα ως ακαθαρσίες, 
δεν πρέπει να υπερβαίνει τις μέγιστες τιμές που αναφέρο- 
νται στον ΠΙΝΑΚΑ 2. 


ΠΙΝΑΚΑΣ 2 

Κράματα αλουμινίου - Μέγιστες τιμές στοιχείων 


Στοιχεία 

Μέγιστη περιεκτικότητα % 
κατά μάζα 

Πυρίτιο 

13,5 

Σίδηρος 

2,0 

Χαλκός 

0,6 

Μαγγάνιο 

4,0 

Μαγνήσιο* 1 ) 

11,0 

Χρώμιο 

0,35 

Νικέλιο 

3,0 

Ψευδάργυρος 

0,25 

Αντιμόνιο 

0,2 

Ζιρκόνιο 

0,3 

Τιτάνιο 

0,3 

Αλλα στοιχεία έκαστο 

0,05 έκαστο 

0,15 συνολικά 


(ή Κράματα αλουμινίου που περιέχουν περισσότερο από 5% 
κατά μάζα μαγνήσιο δεν πρέπει να χρησιμοποιούνται για κατα¬ 
σκευή μαγειρικών σκευών ή μερών αυτών όταν προορίζονται 
να λειτουργήσουν υπό πίεση. 

3. Χυτά κράματα αλουμινίου. 

Η περιεκτικότητα κατά μάζα των στοιχείων, τα οποία 
προστίθενται για να σχηματίσουν υλικά ή αντικείμενα από 
χυτά κράματα αλουμινίου ή είναι παρόντα σαν ακαθαρ¬ 
σίες, δεν πρέπει να υπερβαίνει τα όρια των τιμών που ανα¬ 
γράφονται στον ΠΙΝΑΚΑ 3. 

ΠΙΝΑΚΑΣ 3 

Χυτά κράματα αλουμινίου - Μέγιστες τιμές στοιχείων 

Στοιχεία Μέγιστη 

περιεκτικότητα % 
κατά μάζα 

Πυρίτιο 

13,5 

Σίδηρος 

2,0 

Χαλκός 

0,6 

Μαγγάνιο 

4,0 

Μαγνήσιο* 1 ) 

11,0 

Χρώμιο 

0,35 

Νικέλιο 

3,0 

Ψευδάργυρος 

0,25 

Αντιμόνιο 

0,2 

Κασσίτερο 

0,10 

Στρόντιο 

0,2 





12090 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ζιρκόνιο 

Τιτάνιο 

Άλλα στοιχεία έκαστο 


0,3 

0,3 

0,05 έκαστο 
0,15 συνολικά 


(ΐ) Κράματα αλουμινίου που περιέχουν περισσότερο από 5% 
κατά μάζα μαγνήσιο δεν πρέπει να χρησιμοποιούνται για κατα¬ 
σκευή μαγειρικών σκευών ή μερών αυτών όταν προορίζονται 
να λειτουργήσουν υπό πίεση. 


Β. Ανοξείδωτος χάλυβας 

1. Οι ανοξείδωτοι χάλυβες είναι κράματα με βάση το 
σίδηρο που περιέχουν χρώμιο από 12% έως 30% κατά 
μάζα. 

2. Η μέγιστη επιτρεπομένη περιεκτικότητα στους 
ανοξείδωτους χάλυβες, που προορίζονται να έλθουν 
σε επαφή με τρόφιμα και ποτά, για καθένα από τα πα¬ 
ρακάτω στοιχεία είναι: 

-Ταντάλιο, νιόβιο και ζιρκόνιο — 1,0% 

- Μολυβδαίνιο, τιτάνιο, αλουμίνιο και χαλκός < 4,0% 

- Μόλυβδος ^ 0.5% 

- Κάδμιο ^ 0,05% 

- Αρσενικό — 0,05% 

Γ. Κασσίτερος 

Επιτρέπεται να έρχονται σε επαφή τρόφιμα και ποτά 
με υλικά και αντικείμενα που είναι κατασκευασμένα 
από κασσίτερο ή φύλλα κασσιτέρου όταν αυτά περιέ¬ 


χουν: 

- ΡΒ < 0,5% 

_ Αε — 0,05% 

_Ού < 0,05% 

και περισσότερο από 97% κασσίτερο. 

Δ. Χαλκός - Ψευδάργυρος 

Απαγορεύεται η άμεση επαφή των τροφίμων και πο¬ 
τών με αντικείμενα από χαλκό ή ψευδάργυρο και κρά¬ 
ματα αυτών, με εξαίρεση: 
α. Τα αντικείμενα παραγωγής και επεξεργασίας 
ι. Των ειδών καραμελοποιΐας και 
ιι. Των υπολοίπων «προϊόντων μετά γλυκαντικών 
υλών» του Κεφαλαίου XIV και των προϊόντων του Κε¬ 
φαλαίου V του Κ.Τ. για μία πενταετία (5ετία) από τη δη¬ 
μοσίευση του άρθρου στην Εφημερίδα της Κυβερνή- 


σεως. 

β. Τα δοχεία απόσταξης παραγωγής οινοπνευματο- 
ειδών ποτών και οινοπνεύματος. 

γ. Τα μέσα μετάγγισης υγρών, όπως σωλήνες, κά¬ 
νουλες, αντλίες κ.ά. 

Ε. Επιτρεπόμενες επεξεργασίες 

1. Ανοδίωση αλουμινίου και κραμάτων αλουμινίου. 

Επιτρέπεται η επιφανειακή οξείδωση με ανοδικό 

ρεύμα (αηοάιεαΐΐοπ) των υλικών και αντικειμένων από 
αλουμίνιο ή κράματα αλουμινίου που προορίζονται να 
έλθουν σε επαφή με τρόφιμα και πραγματοποιείται σε 
λουτρό με τα απαπούμενα προς τούτο υλικά. Το σύ¬ 
νολο των συνθηκών και κυρίως θερμοκρασία και διάρ¬ 
κεια επιλέγονται κατά τέτοιο τρόπο ώστε στο τέλος αυ¬ 
τής της επεξεργασίας, το στρώμα του σχηματιζόμενου 
οξειδίου κατά την ανοδίωση να χάσει την προσροφη- 
τική του ικανότητα και να έχει τη βέλτιστη αδράνεια. 

2. Επικασσιτέρωση - Εσωτερικές συγκολλήσεις - 
Εξωτερικές συγκολλήσεις 

α. Επιτρέπεται να έρχονται σε επαφή τρόφιμα και 
ποτά με δοχεία ή μαγειρικά σκεύη ή συσκευές επικασ¬ 
σιτερωμένες ή συγκολλημένες με κασσίτερο που είναι 


σύμφωνος με το Κεφάλαιο Ρ του παρόντος άρθρου. 

β. Η κατεργασία, γενικά, της εσωτερικής επιφάνειας 
των δοχείων πρέπει να είναι τέτοια ώστε η περιεκτικό¬ 
τητα του κασσιτέρου στο τρόφιμο ή ποτό να μην υπερ¬ 
βαίνει τα 200 μέρη στο εκατομμύριο (ρρπι). 

γ. Επιτρέπεται για τις εξωτερικές συγκολλήσεις των 
δοχείων ή μαγειρικών σκευών η χρήση κραμάτων κασ¬ 
σιτέρου και μολύβδου υπό τον όρο ότι δεν θα υπάρχει 
διείσδυση του μολυβδούχου κράματος στο εσωτερικό 
ως εκ του τρόπου κατασκευής του. 

δ. Τα παρεμβύσματα από ελαστικά ή άλλες ύλες που 
χρησιμοποιούνται για στεγανοποίηση των μεταλλικών 
δοχείων δεν πρέπει σε καμία περίπτωση να έρχονται 
σε επαφή με τα τρόφιμα ή ποτά σε οποιοδήποτε ση¬ 
μείο. Το ελαστικό απαγορεύεται να περιέχει μόλυβδο 
και αρσενικό. 

3. Επιχρύσωση - Επαργύρωση - Επιχρωμίωση - Επινι- 
κέλωση. 

Επιτρέπεται τα σκεύη που προορίζονται να χρησιμο¬ 
ποιηθούν για τρόφιμα και ποτά να προστατεύονται από 
επένδυση καθαρού χρυσού, αργύρου, χρωμίου ή νικε¬ 
λίου. 

4. Επιψευδαργύρωση. 

Επιτρέπεται η χρήση βαρελίων από γαλβανισμένη 
λαμαρίνα ή κάδων επιψευδαργυρωμένων για τη μετα¬ 
φορά ή αποθήκευση των αλκοολούχων ποτών και απο¬ 
σταγμάτων. 

5. Επισμάλτωση - Επικάλυψη με πλαστικές ύλες. 

Επιτρέπεται η επικάλυψη ή επίστρωση της μεταλλι¬ 
κής επιφάνειας των αντικειμένων, που έρχονται σε 
επαφή με τρόφιμα και ποτά, με 

α. σμάλτο (εμαγιέ) 

υπό την προϋπόθεση ότι η απελευθέρωση μολύβδου 
και καδμίου, από την επισμαλτωμένη επιφάνεια, όταν 
προσδιορίζεται με την επίσημη μέθοδο [άρθρο 25(Β)] 
δεν υπερβαίνει τα όρια που καθορίζονται στο άρθρο 25 
του Κώδικα Τροφίμων για αντίστοιχα επισμαλτωμένα 
κεραμικά αντικείμενα και 
β. πλαστικές ύλες 

υπό την προϋπόθεση ότι οι συνθετικές ύλες θα πλη¬ 
ρούν τις αντίστοιχες διατάξεις του άρθρου 26 (εκτός 
της παραγράφου Ια) του Κώδικα Τροφίμων. 

Παρέχεται πενταετής περίοδος αντικατάστασης 
όλων των μεταλλικών μερών των παντός είδους χρησι- 
μοποιουμένων αντικειμένων, για την παραγωγή και 
επεξεργασία των «προϊόντων μετά γλυκαντικών υλών» 
(εκτός των προϊόντων καραμελοποιΐας) του Κεφαλαίου 
XIV του Κ.Τ., με ανοξείδωτο χάλυβα ή άλλα μέταλλα 
που καλύπτονται από το παρόν άρθρο. 

Β. Άρθρο 23 

Από τη δημοσίευση της παρούσης αποφάσεως στην 
Εφημερίδα της Κυβερνήσεως καταργείται το άρθρο 23 
του Κώδικα Τροφίμων. 

Γ. Άρθρο 28 παράγραφος 1 σειρά 3 αντί: 

«.εκτός αυτών από χαρτί,.» συμπληρώνεται 

ως εξής: 

«.εκτός αυτών από χαρτί και μετάλλων γενικώς 


Ο Πρόεδρος Η Γραμματέας κ.α.α. 

ΝΙΚ. ΧΑΤΖΗΧΡΗΣΤΙΔΗΣ ΓΕΩΡΓ. ΚΟΥΝΙΙΝ1ΩΤΗΣ 

Τα Μέλη 

X. Χαμαλίδης, Ν. Κατσίμπας, Ν. Γκέλης, Δ. Φραγκάτος, Β. 

Μπούλιας, Κ. Γκέγκιου, X. Νούμπας 

II. Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΔΡΥΣ ΒΑΣΩ ΠΑΠΑΝΔΡΕΟΥ 

-♦- 

Αριθ. Φ.1 20.68/8/Β2 3652 (3) 

Διορισμός μελών Τεχνικού Συμβουλίου Ιονίου Πανεπιστη¬ 
μίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ. 463/1970 (ΦΕΚ 57 τ.Α’) και 
του Β.Δ. 360/1971 (ΦΕΚ 104 τ.Α’). 

2. Την αριθμ. Β1 /296/4.4.86 (ΦΕΚ 297 Υ.Β’) κοινή από¬ 
φαση των Υπουργών Προεδρίας της Κυβέρνησης και 
Εθνικής Παιδείας και θρησκευμάτων. 

3. Την από 26.5.98 απόφαση της 9ης συνεδρίασης της 
Δ.Ε. του Ιονίου Πανεπιστημίου. 

4. Το αρ. Δ. 16α/014/208/ΑΦ/3.6.98 έγγραφο ορισμού 
εκπροσώπου του ΥΠΕΧΩΔΕ. 

5. Το αριθμ. 427/3.6.98 έγγραφο ορισμού εκπροσώπου 
του ΤΕΕ Κέρκυρας. 

6. Το αριθμ. 2464/9.7.98 έγγραφο της Δ.Ε. του Ιονίου 
Πανεπιστημίου, αποφασίζουμε: 

Διορίζουμε ως μέλη του Τεχνικού Συμβουλίου του Ιο- 
νίου Πανεπιστημίου, με θητεία τριών (3) ετών τους ακό¬ 
λουθους: 

Τακτικά μέλη 

1. Παναγιώτη Καρύδη, Καθηγητή του Τμήματος Πολιτι¬ 
κών Μηχανικών του Ε.Μ.Π., ως Πρόεδρο. 

2. Χρήστο Χατζηθεοδώρου, Καθηγητή του Τμήματος 
Πολιτικών Μηχανικών της Πολυτεχνικής Σχολής του Πανε¬ 
πιστημίου Πατρών, ως Αντιπρόεδρο. 

3. Μαρία Γιαουτζή, Αν. Καθηγήτρια του Τμήματος Το¬ 
πογράφων του Ε.Μ.Π. και αναπληρωματικό μέλος της Δ.Ε. 
του Ιονίου Πανεπιστημίου, ως μέλος. 

4. Μαρία Παπαναστασίου, Πολιτικό Μηχανικό, υπάλ¬ 
ληλο με βαμό Α’ της τ.ΔΤΥΝ Κερκύρας ως εκπρόσωπο της 
Γ.Γ.Δ.Ε. του ΥΠΕΧΩΔΕ. 

5. Κωνσταντίνο Βλάσση, Πολιτικό Μηχανικό, Πρόεδρο 
του ΤΕΕ - Τμήμα Κέρκυρας, ως εκπρόσωπο του Τεχνικού 
Επιμελητηρίου Ελλάδας, Τμήμα Κέρκυρας. 

Αναπληρωματικά μέλη 

1. Εμμανουήλ Πρωτονοτάριο, Καθηγητή του Τμήματος 
Ηλεκτρολόγων Μηχανολόγων του Ε.Μ.Π. 

2. Βασίλειο Καλλέρη, Αναπληρωτή Καθηγητή του Τμή¬ 


ματος Πολιτικών Μηχανικών της Πολυτεχνικής Σχολής του 
Πανεπιστημίου Πατρών. 

3. Ιωάννη Ψυχάρη, Επίκουρο Καθηγητή του Τμήματος 
Πολιτικών Μηχανικών του Ε.Μ.Π. 

4. Νικήτα Καραλή, Πολιτικό Μηχανικό, υπάλληλο με 
βαθμό Α' της τ.ΔΤΥΝ Κέρκυρας, ως εκπρόσωπο της 
Γ.Γ.Δ.Ε. του ΥΠΕΧΩΔΕ. 

5. Νικόλαο Σπίγγο, Αγρονόμο Τοπογράφο Μηχανικό, 
Πρόεδρο της Αντιπροσωπείας του Τμήματος ως εκπρό¬ 
σωπο του Τεχνικού Επιμελητηρίου Ελλάδας, Τμήμα Κέρ¬ 
κυρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1998 

Ο ΥΠΟΥΡΓΟΙ 

ΓΕΡΑΣΙΜΟΣ Δ. ΑΡΣΕΝΗΣ 

-♦- 

Αριθ. 2211 π.ε. (4) 

Κήρυξη δένδρων ως διατηρητέων μνημείων της φύ- 
σεως. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 3 παρ. 3 του Ν.Δ. 996/1971 
«Περί αντικαταστάσεως και συμπληρώσεως διατάξεων τι- 
νών» του Ν.Δ. 86/69 «Περί Δασικού Κώδικος» και κωδικο- 
ποιήσεως των υπ’ αριθμ. 871/71 και 910/71 Ν.Δ/των και 
του Π.Δ. 94/93. 

2. Το αριθμ. 1/19.5.95 έγγραφο του Συλλόγου Πύργου 
Ιθώμης «Βασίλισσα Ιθώμης» Αθηνών. 

3. Την από 11.9.95 αναφορά του Δασολόγου Βασιλείου 
Νίκου. 

4. Την αριθμ. 3449/11.9.95 εισήγηση του Δασαρχείου 
Καρδίτσας, αποφασίζουμε: 

Κηρύσσουμε ως διατηρητέα μνημεία της φύσεως έξι (6) 
πλατάνια που βρίσκονται στην εκκλησία των Αγίων Απο¬ 
στόλων του Πύργου Ιθώμης, ηλικίας 300 ετών και πλέον 
διαμέτρου 0,92, 096, 0,97, 1,31, 1,35 και 1,70 του μέ¬ 
τρου, ύψους 20 μέτρων, με συμμετρική κόμη. 

Τα πλατάνια αυτά έχουν ιστορική και θρησκευτική αξία 
διότι εκεί κατά την κατοχή της χώρας από τους Γερμα- 
νούς, λειτουργούσε στον όλο χώρο της εκκλησίας σχο¬ 
λείο, για την προφύλαξη των μαθητών από αεροπορικές 
επιδρομές, επίσης έχουν θρησκευτική σημασία διότι κατά 
την Τουρκοκρατία ένας Τούρκος που θέλησε να κόψει 
ένα από τα δένδρα έγινε ανεμοθύελλα και το δένδρο επα¬ 
νήλθε στην αρχική του μορφή και στη θέση εκεί βγήκε 
αγίασμα, ακόμη και σήμερα τα πλατάνια αποτελούν πόλο 
έλξεως τόσο για τους ντόπιους κατοίκους όσο και για τους 
ξένους επισκέπτες που στον ίσκιο τους κάθονται να ξε¬ 
κουραστούν. 

Την προστασία των ανωτέρω ιστορικών δένδρων ως και 
τη σήμανση αυτού, με την τοποθέτηση καταλλήλων ενη¬ 
μερωτικών πινακίδων αναθέτουμε εις τη Δασική Υπηρεσία 
της περιοχής. 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Καρδίτσα, 7 Μαρτίου 1998 

Με εντολή Γεν. Γραμ. Περιφέρειας 
Ο Περιφερειακός Διευθυντής Καρδίτσας 
ΧΡΗΣΤΟΣ ΘΕΟΔΩΡΟΥ 

-♦- 

Αριθ. 2107 π.ε. 

Κήρυξη δένδρων ως διατηρητέων μνημείων της φύ¬ 
σεως 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόιμη: 

1. Τις διατάξεις του άρθρου 3 παρ. 3 του Ν.Δ. 996/1971 
«Περί αντικαταστάσεως και συμπληρώσεως διατάξεων τι- 
νών» του Ν.Δ. 86/69 «Περί Δασικού Κωδικός» και κωδικο- 
ποιήσεως των υπ’ αριθμ. 871 /ΤΙ και 910/71 Ν.Δ/των και 
του Π.Δ. 94/93. 

2. Την από 1.3.95 αίτηση του ιερέα I. Ν. Κοιμήσεως Θε¬ 
οτόκου Βαθυλάκκου Δημητρίου Ρωμανά. 

3. Την από 31.8.95 αναφορά του Δασολόγου Βασιλείου 
Νίκου. 

4. Την αριθμ. 2944/31.8.95 εισήγηση του Δασαρχείου 
Καρδίτσας, αποφασίζουμε: 

Κηρύσσουμε ως διατηρητέα μνημεία της φύσεως δύο 
(2) πουρνάρια που βρίσκονται κοντά στον Ιερό Ναό Κοίμη¬ 
σης της Θεοτόκου στην Κοινότητα Βαθυλάκκου, διαμέ¬ 
τρου 0,72 μ. και 0,50 μ. και ύψος 18,00 μ. και 15,00 μ. 
αντίστοιχα, με διακλάδωση πυκνή και σύμμετρη με περι¬ 
μετρική κόμη που υπερβαίνει τα 20 μέτρα, ηλικίας 500 
ετών και 400 ετών αντίστοιχα κάτ’ εκτίμηση. 

Τα πουρνάρια αυτά έχουν αισθητική, θρησκευτική, ιστο¬ 
ρική αξία, γιατί κατά την παράδοση τις νυκτερινές ώρες 
στο σημείο αυτό άναβε καντήλα που μεταφερόταν κατά 
θαυματουργό τρόπο από άλλο σημείο προϋπάρξαντος Ιε¬ 
ρού Ναού που βρίσκονται απέναντι του χωριού και έτσι οι 
κάτοικοι ανήγειραν στο σημείο αυτό τον Χοντα και σήμερα 
Ναό: τα πουρνάρια αυτά θεωρούνται και σήμερα ιερά από 
τους κατοίκους και τελείται σε αυτά λειτουργία. Τέλος 
κατά την περίοδο της Εθνικής Αντίστασης κάτω από τον 
ίσκιο τους κάθησε να ξεκουραστεί ο καπετάνιος του ΕΛ¬ 
ΛΑΣ Αρης Βελουχιώτης. 

Την προστασία των ανωτέρω ιστορικών δένδρων ως και 
τη σήμανση της περιοχής με την τοποθέτηση καταλλήλων 
ενημερωτικών πινακίδων αναθέτουμε στην αρμόδια Δα¬ 
σική Υπηρεσία της περιοχής. 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Καρδίτσα, 22 Φεβρουάριου 1998 

Με εντολή Γεν. Γραμ. Περιφέρειας 
Ο Περιφερειακός Διευθυντής Καρδίτσας 
ΧΡΗΣΤΟΣ ΘΕΟΔΩΡΟΥ 


Αριθ. 2015 π.ε. (6) 

Κήρυξη δένδρων ως διατηρητέων μνημείων της φύ¬ 
σεως. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 3 παρ. 3 του Ν.Δ. 996/1971 
«Περί αντικαταστάσεως και συμπληρώσεως διατάξεων τι- 
νών» του Ν.Δ. 86/69 «Περί Δασικού Κώδικος» και κωδικο- 
ποιήσεως των υπ’ αριθμ. 871/71 και 910/71 Ν.Δ/των και 
του Π.Δ. 94/93. 

2. Το αριθμ. 272/14.4.95 έγγραφο της Κοινότητας 
Πύργου Ιθώμης. 

3. Την από 18.8.95 αναφορά του Δασολόγου Βασιλείου 
Νίκου. 

4. Την αριθμ. 2785/28.8.95 εισήγηση του Δασαρχείου 
Καρδίτσας, αποφασίζουμε: 

Κηρύσσουμε ως διατηρητέο μνημείο της φύσεως έναν 
(1) πλάτανο που βρίσκεται έξω από το Δημοτικό Σχολείο 
του Πύργου - Ιθώμης. Το παραπάνω δένδρο έχει διάμετρο 
1,30 μέτρα, ύψος 20 μέτρα και διάμετρο κόμης 28 μέτρα 
και ηλικία που εκτιμάται σε 300 έτη περίπου, έχει αισθη¬ 
τική αξία, λαογραφική διότι κάτω από το δένδρο αυτό στή¬ 
νονταν και στήνεται μέχρι σήμερα ο διπλός Πασχαλιάτικος 
χορός των κατοίκων του χωριού, επίσης αποτελεί και θρη¬ 
σκευτικό μνημείο διότι είναι «υψωμένος» και από τους 
κλάδους του είναι ανηρτημένη καμπάνα και σήμανδρο. 
Όλοι οι κάτοικοι του χωριού θεωρούν τον πλάτανο ιερό και 
αποφεύγουν να ενεργούν επ’ αυτού κλαδονομή. 

Την προστασία του ανωτέρω ιστορικού δένδρου ως και 
τη σήμανση αυτού, με την τοποθέτηση καταλλήλων ενη¬ 
μερωτικών πινακίδων, αναθέτουμε στη Δασική Υπηρεσία 
της περιοχής. 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Καρδίτσα, 13 Φεβρουάριου 1998 

Με εντολή Γεν. Γραμ. Περιφέρειας 
Ο Περιφερειακός Διευθυντής Καρδίτσας 
ΧΡΗΣΤΟΣ ΘΕΟΔΩΡΟΥ 

-♦- 

Αριθ. 3346 π.ε. 

Κήρυξη δένδρων ως διατηρητέων μνημείων της φύ¬ 
σεως. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 3 παρ. 3 του Ν.Δ. 996/1971 
«Περί αντικαταστάσεως και συμπληρώσεως διατάξεων τι- 
νών» του Ν.Δ. 86/69 «Περί Δασικού Κώδικος» και κωδικο- 
ποιήσεως των υπ’ αριθμ. 871/71 και 910/71 Ν.Δ/των και 
του Π.Δ. 94/93. 

2. Το αριθμ. 482/8.6.1995 έγγραφο της Κοινότητας 
Καροπλεσίου Καρδίτσας. 

3. Την από 28.12.95 αναφορά του Δασολόγου Βασι¬ 
λείου Νίκου. 

4. Την αριθμ. 4476 π.ε./28.12.95 εισήγηση του Δασαρ¬ 
χείου Καρδίτσας, αποφασίζουμε: 

Κηρύσσουμε ως διατηρητέο μνημείο της φύσεως μία 
μουριά ύφους 15 μέτρων και διαμέτρου 0,65 μέτρα, που 
βρίσκεται στην πλατεία της Κοινότητας Καροπλεσίου, που 

φύεται εκεί από 180 ετών και πλέον, επιπλέον παρουσιά¬ 
ζει αισθητική αξία από τη σύμμετρη και πυκνή κόμη απο¬ 
τελεί σημείο έλξεως των κατοίκων Καροπλεσίου και των 
ξένων επισκεπτών, επίσης παρουσιάζει ιστορική αξία διότι 
μνημονεύεται από τους κατοίκους ότι συνδέεται με την 
πρώτη εγκατάσταση του χωριού, κάτωθεν αυτής συνε¬ 
δρίαζε το Δημοτικό Συμβούλιο του τέως Δήμου Δολόπων 
«Η Φιλοπρόοδος Ένωση Καροπλεσιτών» που ιδρύθηκε το 
έτος 1933 και στη συνέχεια η «Συμβιβαστική Επιτροπή» 
που ιδρύθηκε από τον παραπάνω σύλλογο, με σκοπό να 
επιλύονται οι ανακύπτουσες διαφορές των κατοίκων με ει¬ 
ρηνικό τρόπο, χωρίς να καταφεύγουν στα Δικαστήρια. Επί¬ 
σης κάτω από το δένδρο αυτό μίλησε στους κατοίκους, ο 
καπετάνιος της Εθνικής Αντίστασης Άρης Βελουχιώτης 
για τη σημασία του αγώνα του λαού για την απελευθέ¬ 
ρωση. 

Την προστασία του ανωτέρω ιστορικού δένδρου ως και 
τη σήμανση αυτού με την τοποθέτηση καταλλήλων ενημε¬ 
ρωτικών πινακίδων αναθέτουμε εις την αρμόδια Δασική 
Υπηρεσία της περιοχής. 

Η παρούσα να δημόσιευθεί στην Εφημερίδα της Κυβερ- 
νήσεως. 

Καρδίτσα, 13 Φεβρουάριου 1998 

Με εντολή Γεν. Γραμ. Περιφέρειας 
Ο Περιφερειακός Διευθυντής Καρδίτσας 
ΧΡΗΣΤΟΣ ΘΕΟΔΩΡΟΥ 

-♦- 

Αριθ. 11659 (8) 

Σύσταση επιτροπής γνωμοδότησης για την ιδιότητα του 

αγρότη, νέου αγρότη, νεοεισερχόμενου νέου στον 

αγροτικό τομέα του εργάτη γης σε εφαρμογή του Νό¬ 
μου 2520/1997. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) Του Νόμου 2520/1997 «Μέτρα για τους νέους αγρό¬ 
τες - Σύσταση Οργανισμού Γεωργικής Επαγγελματικής 
Εκπαίδευσης - Κατάρτισης και Απασχόλησης και άλλες 
διατάξεις όπως αυτός τροποποιήθηκε με το άρθρο 70 του 
Νόμου 2538/1997. 

β) Του άρθρου 3 της απόφασης αριθμ. 337410/10.7.98 
των Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομικών και Γεωργίας, που αφορά λε¬ 
πτομέρειες εφαρμογής του Ν. 2520/1997. 

2. Το αριθμ. 10761/24.8.98 έγγραφο της Γ ΔΟΥ Λάρι¬ 
σας. 

3. Το αριθμ. 2497/1.9.98 έγγραφοτης Ένωσης Αγροτι¬ 
κών Συν/σμών Λάρισας - Τυρνάβου - Αγιάς. 

4. Προφορική εισήγηση του Διευθυντή Αγροτικής Ανά¬ 
πτυξης της Νομαρχιακής Αυτοδιοίκησης Λάρισας, αποφα¬ 
σίζουμε: 

Συστήνουμε επιτροπή γνωμοδότησης για την ιδιότητα 
του αγρότη, νέου αγρότη, νεοεισερχόμενου νέου στον 
αγροτικό τομέα και εργάτη γης για την εφαρμογή των δια¬ 
τάξεων του Νόμου 2520/1997 «Μέτρα για τους νέους 
αγρότες σύσταση Οργανισμού Γεωργικής Επαγγελματι¬ 
κής Εκπαίδευσης, κατάρτισης και απασχόλησης και άλλες 
διατάξεις», η οποία αποτελείται από: 

1. Ζαμπούνη Γεράσιμο, γεωπόνο, μόνιμο υπάλληλο της 


Δ/νσης Αγροτικής Ανάπτυξης της Νομαρχιακής Αυτοδιοί¬ 
κησης Λάρισας, ως Προέδρου με αναπληρωτή τον Έξαρχο 
Βασίλειο, γεωπόνο, μόνιμο υπάλληλο της ίδιας Δ/νσης. 

2. Παυλόπουλο Πέτρο, μόνιμο υπάλληλο της Γ' ΔΟΥ Λά¬ 
ρισας, με αναπληρωτή τον Κυρίτση Γρηγόριο, μόνιμο 
υπάλληλο της ίδιας υπηρεσίας. 

3. Μπουχλαριώτη Αχιλλέα, εκπροσώπου της Ένωσης 
Αγροτικών Συνεταιρισμών Λάρισας - Τυρνάβου - Αγιός με 
αναπληρωτή το Σουλούκο Θεόδωρο εκπρόσωπο της ίδιας 
Ένωσης. 

Γραμματέας της επιτροπής ορίζεται η Αρσενίου Ζωή, 
γεωπόνος της Δ/νσης Αγροτικής Ανάπτυξης με αναπλη¬ 
ρωτή την Τσακού Μυρσίνη - Τεχνολόγο Γεωπονίας της 
ίδιας Δ/νσης. 

Έργο της επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας αυτών ως 
αγροτών, νέων αγροτών, νεοεισερχομένων νέων στον 
αγροτικό τομέα και εργατών γης και η σύνταξη γνωμοδό¬ 
τησης επί των ανωτέρω αιτήσεων πλήρως και επαρκώς αι¬ 
τιολογημένης. 

Η θητεία της επιτροπής είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Σεπτεμβρίου 1998 

Ο Νομάρχης 
ΙΩΑΝΝΗΣ ΦΛΩΡΟΣ 

-♦- 

Αριθ. 5077 (9) 

Τροποποίηση της απόφασης συγκρότησης Γνωμοδοτικού 
Συμβουλίου Εγγειοβελτιωτικών Έργων. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΣΤΕΡ. ΕΛΛΑΔΑΣ 
Έχοντας υπόψη: 

1. Τις διατάξεις: α) του άρθρου 223 του Π.Δ. 433/ 
18.5.77 και β) των άρθρων 1 και 2 του Β.Δ. 344/ 
23.5.1962. 

2. Το αριθμ. 324573/2.7.98 έγγραφο του Υπουργείου 
Γεωργίας, με το οποίο μας διατίθενται δύο γεωπόνοι της 
Υπηρεσίας Εγγείων Βελτιώσεων του Υπουργείου, για τη 
συμμετοχή του στο εν λόγω Περιφερειακό Συμβούλιο. 

3. Το αριθμ. 324584/24.7.98 έγγραφο του Υπουργείου 
Γεωργίας με το οποίο αντικαθίσταται ο διατεθείς υπάλλη¬ 
λος Παναγιώτης Σελιανίτης, υπάλληλος της Υπηρεσίας 
Εγγ. Βελτιώσεων Υπ. Γεωργίας, κλάδου ΠΕ Γεωπονικού 
με βαθμό Α’ από τον υπάλληλο Γεώργιο Γεωργακόπουλο 
της ίδιας υπηρεσίας και του ίδιου κλάδου και βαθμό. 

4. Το γεγονός ότι στην Περιφέρεια Στερεός Ελλάδας 
δεν υπηρετεί κανένας υπάλληλος του Κλάδου ΠΕ Γεωτε- 
χνικών, ειδικότητας γεωπόνων και ως εκ τούτου δεν έχει 
στελεχωθεί το αρμόδιο Τμήμα Εγγείων Βελτιώσεων της 
Δ.Δ.Ε. 

5. Την αριθμ. 4590/3.7.98 απόφασή μας. 

6. Την ανάγκη τροποποίησης της ως άνω απόφασης, 
αποφασίζουμε: 

Τροποποιούμε την αριθμ. 4590/3.7.98 απόφασή μας 
ως προς το μέρος (1) και αντικαθιστούμε τον Παναγιώτη 
Σελιανίτη με το Γεώργιο Γεωργακόπουλο. 

Κατά τα λοιπά η αριθμ. 4590/3.7.98 απόφασή μας 
ισχύει ως έχει. 

Η απόφαση αυτή να δημοσιευθεί στην Εφημερίδα της 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κυβερνήσεως, σύμφωνα με τη ΔΙΜΕΔ/Φ.11,371/Α. 
20683/82 των Υπουργών Προεδρίας της Κυβέρνησης και 
Εσωτερικών. 

Λαμία, 27 Ιουλίου 1998 

Ο Γεν. Γραμ. Περιφέρειας 
ΧΡΟΝΗΣ ΠΟΛΥΧΡΟΝΙΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο ΦΕΚ Β' 884/19.8.98 που δημοσιεύθηκε η 2411.9/ 
12/98/29.7.98 ΚΥΑ του Υπουργού Εμπορικής Ναυτιλίας 
και του Υφυπουργού Οικονομικών με θέμα: «Καθορισμός 
ύψους μηνιαίου επιδόματος αναπηρίας φυματικών ναυτι¬ 
κών Γ' κατηγορίας μετανοσηλευτικής προστασίας», διορ¬ 
θώνονται τα εξής: 

Στη σελίδα 10115 στην α' στήλη στον αριθμό της από¬ 


φασης από το εσφαλμένο «Αριθ. 2411.9/10/98» στο 
ορθό «2411.9/12/98». 

(Από το ΥΕΝ) 

-♦- 

( 11 ) 

Στο ΦΕΚ Β' 884/19.8.98 που δημοσιεύθηκε η 2411.9/ 
11 /98/29.7.98 ΚΥΑ του Υπουργού Εμπορικής Ναυτιλίας 
και του Υφυπουργού Οικονομικών, με θέμα: «Καθορισμός 
ύψους χρηματικών παροχών σανατοριακής και αεροθερα- 
πευτικής νοσηλείας φυματικών ναυτικών», διορθώνονται 
τα εξής: 

Στη σελίδα 10114 στη β' στήλη: α) στον τρίτο στίχο του 
εδαφίου α' της παρ. 4 του προοιμίου της απόφασης από το 
εσφαλμένο «μηνιαίου μισθού», στο ορθό «μηνιαίου βασι¬ 
κού μισθού». 

β) Στον έκτο στίχο του εδαφίου α' της παρ. 4 του προοι¬ 
μίου της απόφασης από το εσφαλμένο «πυ» στο ορθό 
«που». 

(Από το ΥΕΝ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



